**Årsberetning for IL R.O.S. Håndball 2017**

**Styrets sammensetning**

Styret i IL R.O.S. Håndball har etter valget i februar 2017 bestått av følgende personer:

* Styreleder Atle Hellerud
* Nestleder Ine Hansen
* Styremedlem/kasserer Andreas Hansen
* Styremedlem/sekretær Siv Myrbo
* Styremedlem/Webansvarlig Håvard Gjeldokk
* Styremedlem/Dommerkontakt Sissel Laursen
* Styremedlem/arrangement Per Gunner Henriksen
* Styremedlem/Laglederkontakt Vivian Sand Johannessen
* Styremedlem/Rekruttering Elin S. Jensen Ba om fritak september 2017

Sportslig utvalg:

* Henrik T. Tobiassen (leder)
* Alexander Christiansen
* Marita Beston

**Styremøter**

Det har vært avholdt 7 styremøter i løpet av 2017

**Status 31.12.2017**

**Medlemmer: 360**

**Spillere:** 274 spillere

**Lag:** 23 lag inkl. HU og herrelaget.

**Årsklasser:** Vi er representert med lag fra herrer sr. til 2011 årgangen + HU.

**Trenere:** 33 trenere er ukentlig engasjert med lagene.

**Dommere:** 5 dommere som dømmer i Regionserien.

**Barnekampdommere:** 8 stk

**Dommerobservatører:** 3 stk

**Lagledere**: 38 stk (velges blant foreldre på hvert enkelt lag)

**Sportslige aktiviteter**

Lagene deltar i regionserie, Region Sør cup, aktivitets- og miniturnering. I tillegg er det stor deltakelse fra IL R.O.S. på ulike cuper gjennom sesongen.

IL R.O.S. Håndball har også for sesongen 2017/2018 en partneravtale med SHK (St. Halvard Håndballklubb) på guttesiden. Dette for å sikre et fullverdig tilbud til spillere på G16, G17, G18 og herrelagene. Med eget herrelag i ROS ser vi at våre eldre spillere vil kunne ha mulighet for ekstra trening sammen med herrelaget.

På jentesiden har vi fremdeles en gjeldende samarbeidsavtale med RHH (Røyken og Hurum Håndball) fra og med jenter 15 år (J2002). Samarbeidsformen mellom RHH og moderklubbene er under revisjon og evt endringer vil påvirke klubbens sportslige aktiviteter fremover.

**Gutte-/herrehåndball**

Det er god rekruttering på guttesiden i R.O.S. Det er viktig at vi har en langsiktig plan for å beholde spillerne lengst mulig i idretten. Med dette som bakgrunn ble det nedsatt en arbeidsgruppe som skulle se nærmere på herrehåndballen. Det er skissert et opplegg der det satses på opprykk og at vi på denne måten beholder våre spillere i klubben lengst mulig. Ordningen skal evalueres ved sesongslutt 2017/2018.

**Jente-/damehåndball**

Styret har besluttet å se nærmere på organiseringen av jente-/damehåndballen i ROS Håndball. Det er satt i gang et arbeid der vi ønsker at RHH fusjonerer med ROS. Det vil bli utarbeidet en plan for jentesatsingen i ROS våren 2018.

**Spillerutvikling**

Vi har hatt spillere fra guttelagene, 2001, 2002 og 2003 på spillerutvikling siste året i regi av Norges Håndballforbund. Spillere fra G2001 og G2002 har vært tatt ut til nasjonal spillerutviklingssamling. G2001/2002 har kvalifisert seg til BRING, en nasjonal serie i regi av NHF. Sluttspill starter i januar 2018.

**Økonomi**

**Resultatet** for 2017 er bra. Vi fikk et resultat på kr 97 026, mot budsjettert

kr.  -3650,-.

Inntekter: Kr 1 935 842,-

Utgifter: Kr 1 839 253,-

Balanse: Kr 226 854,-

**Aktiviteter**

Det ble arrangert håndballskole i vinterferien der våre eldste spillere bidrar som instruktører. Høstferien var første gang på mange år uten håndballskole. Årsaken til dette var at NHF sitt samarbeid med Gjensidigestiftelsen ikke ble forlenget og de hadde ikke fått på plass ny samarbeidspartner. Vi gjennomfører hjemmekampene våre på en særdeles god måte der vi har fokus på arrangementet som helhet. Musikk, speaker og åpen kiosk.

Høsten 2017 satte vi fokus på sunn idrettsmat. NHF har en kampanje der det er muligheter for gode avtaleordninger på sunn idrettsmat. Dette har blitt tatt veldig godt imot av våre gjester og konseptet videreføres. Nytt i sortimentet er nå grove baguetter, fiskeprodukter fra Lerøy og fruktbeger.

Håndballgruppa deltar med kiosksalg under Røykenmila i samarbeid med Røyken pike- og ungdomskor. Dette har blitt en årlig aktivitet.

Aktivitetene som gjennomføres i klubben hadde ikke vært mulig uten den store dugnadsviljen. En stor takk til alle som bidrar gjennom sesongen.

**Dugnader**

Dugnadene i håndballgruppen

* Kiosken i ROS Arena i forbindelse med seriekamper og hallvakter på ukedager.
* Deltatt på Røykenmila med kiosksalg.
* I tillegg avholder hvert enkelt lag dugnader av ulike varianter til inntekt til lagskassene.

**Sponsorer**

Vi har også i 2017 fått med oss en rekke sponsorer. Dette gir gode inntekter som igjen danner grunnlaget for mye aktivitet.

**Verdier/Varebeholdninger**

* Musikkanlegg RH anskaffelsesverdi ca kr 50.000,00
* Andel i måltavle RH ca kr 10.000,00

**Fremtid for IL R.O.S. Håndball**

Visjon: Sammen for livslang aktivitetsglede

Verdier: Respekt, Omsorg og Samarbeid (ROS til alle)

Strategi: Et morsomt og utfordrende aktivitetstilbud til alle. ”ROS hele livet”

Dette skal vi oppnå ved å delta på mini- og aktivitetsturneringer, seriespill, cuper og idrettsskole der en felles innsats på tvers av lag og grupper arrangerer aktiviteter for våre aldersgrupper.

**Handlingsplan for 2018**

1. Styret skal
   1. Ha fullt fokus på den økonomiske siden av virksomheten. Dette gjelder blant annet fortsatt påvirkning av Røyken kommune, Røyken Idrettsråd samt samarbeid med Hovedstyret. Litt mer langsiktig blir fokus nå rettet mot nye Asker. Styret skal arbeide aktivt for å få redusert kostnader til halleie.
   2. Fortsette arbeidet med å styrke økonomien i gruppen.
   3. Legge til rette for en utvikling i klubben som gjør at vi beholder spillere, lagledere, trenere og dommere i IL R.O.S., eventuelt samarbeide med andre klubber for å holde håndballaktivitet i nærmiljøet. Arbeide aktivt med klubbutvikling.
   4. Utvikle seniortilbudet i IL ROS Håndball både på herre- og damesiden.
   5. Har fokus på Fair Play.
   6. Drive aktiv rekruttering av nye spillere fra de helt nystartede 1.klassinger og oppover.
   7. Styret må følge opp arbeidet med en eventuell utvidelse av IL R.O.S. Arena med en ekstra hallflate samt være aktiv med planlegging/etablering av beachanlegg.

Styret

IL R.O.S. Håndball

Atle Hellerud Ine Hansen Andreas Hansen Siv Myrbo

Per Gunnar Henriksen Håvard Gjeldokk Sissel Laursen Vivian S. Johannessen